Па незалежных падліках, за мяжой працуе каля паўтара мільёна беларусаў. Мы з Расіяй знаходзімся ў адзінай эканамічнай прасторы, ды яшчэ і ў Саюзнай дзяржаве, таму ўладкавацца туды на працу — не вялікая праблема. Пры гэтым нават самыя лепшыя беларускія заробкі супастаўляльныя, калі не меншыя, з заробкамі ў Расіі. Вось і імкнуцца людзі туды, дзе больш плацяць. Акрамя таго ёсць яшчэ адзін немалаважны фактар — грамадзяне, якія едуць на працу ў Расію, не маюць моўнага бар’еру. Таму, зразумела, на Захад едуць значна менш.